五金

五金原本係指金、銀、銅、鐵、錫五隻金屬，亦都泛指所有金屬。亦都引伸專門搞金屬嘅行頭，從事呢行嘅人都叫五金師傅，買賣五金嘅就叫做五金舖。

金原本就指金屬，後尾先至專指黃金。後尾人就將五種最常嘅金屬，統稱做五金。家下科學發達，日用金屬多咗好多選擇，五金都唔限於金、銀、銅、鐵、錫，亦可以係鋁、銻、鈦之類。